《阻风渡头见杨柳》
宋代·许琮

古渡疎杨数树青，孤村细草冻还醒。
风光直欲催头白，樽酒何人肯放停。
小院腰肢今寂寂，天涯魂梦几冥冥。
闺中莫道长相忆，客路悲风彻夜听。

作者简介：许琮（一一四九～？），字季玉，号默斋，武进（今属江苏）人。年十八登孝宗乾道二年（一一六六）进士，调旌德尉（清光绪《武进阳湖县志》卷一九）。累官知制诰。事见《七十二峰足徵集》卷三。今录诗十五首。